Document ID: 32001R2595

Kommissionens forordning (EF) nr. 2595/2001
af 28. december 2001
om ændring af forordning (EF) nr. 690/2001 om særlige markedsstøtteforanstaltninger for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), senest ændret ved Kommissionens forordning (EF) nr. 2345/2001(2), særlig artikel 38, stk. 2, og
ud fra følgende betragtninger:
(1) Ved Kommissionens forordning (EF) nr. 690/2001 af 3. april 2001 om særlige markedsstøtteforanstaltninger for oksekød(3), senest ændret ved forordning (EF) nr. 2155/2001(4), indføres der en ordning med opkøb ved licitation af slagtekroppe af bestemte kategorier af dyr på over 30 måneder. I forventning om, at de markedsvanskeligheder, der dannede grundlag for nævnte forordning, ville være blevet løst ved udgangen af 2001, skulle den sidste licitation ifølge forordningens bilag III afholdes den 10. december 2001.
(2) Selv om markedssituationen for kategori B og E har rettet sig, er situationen for køer i kategori D stadig yderst alvorlig. Endvidere forventes et betydeligt antal køer, der som følge af oksekødskrisen ikke blev slagtet i 2001, at blive bragt på markedet i første kvartal af 2002. For at undgå et yderligere sammenbrud på markedet for checkede bør der gives støtte, ved at den opkøbsordning, som blev indført ved forordning (EF) nr. 690/2001, forlænges med højst tre måneder, samtidig med at det fastsættes, at der højst kan opkøbes 40000 t.
(3) Da foranstaltningerne haster, bør denne forordning straks træde i kraft.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 690/2001 foretages følgende ændringer:
1) I artikel 1, stk. 1, indsættes følgende afsnit: "Dog gælder følgende:
- Fra den 17. licitation den 7. januar 2002 opkøber medlemsstaterne ikke hele og halve kroppe i kategori B og E.
- Der kan højst opkøbes 40000 t ved licitation i 2002."
2) I artikel 12, stk. 2, udgår til den 31. december.
3) I bilag I vedrørende udløsningspriser ændres overskriften i anden kolonne til "1. juli 2001 til 31. marts 2002".
4) I bilag III indsættes følgende datoer: "7. januar 2002
21. januar 2002
11. februar 2002
25. februar 2002
11. marts 2002."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. december 2001.

Labels: 2
0
3
17